***Výbor Národnej rady Slovenskej republiky***

***pre kultúru a médiá***

53. schôdza výboru

K č. CRD - 1856/2021

**138**

**Uznesenie**

**Výboru Národnej rady Slovenskej republiky pre kultúru a médiá**

**z 23. novembra 2021**

k vládnemu návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov **(tlač 702).**

**Výbor Národnej rady Slovenskej republiky pre kultúru a médiá**

**prerokoval**

vládny návrh zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov  
**(tlač 702)**

**A. súhlasí**

vládnym návrhom zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov **(tlač 702)**;

**B. odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov **(tlač 702)** **schváliť** s pozmeňujúcimi a doplňujúcimi návrhmi uvedenými v prílohe uznesenia

#### C. ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

Jozef **Pročko** Kristián **Čekovský, v. r.**

Jana **Vaľová, v. r.** predseda výboru

overovatelia výboru

**Príloha k uzneseniu č. 138**

**z 23. novembra 2021**

**Pozmeňujúce a doplňujúce návrhy**

**k vládnemu návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov (tlač 702).**

1. V Čl. I bode 1 v § 3b ods. 1 sa slová „múzea, ktoré nie je právnickou osobou, alebo galérie“ nahrádzajú slovami „riadiaceho múzeum, ktoré nie je právnickou osobou, alebo galériu“.

Významové spresnenie. Predmetné ustanovenie sa vzťahuje na vedúceho zamestnanca, ktorý riadi múzeum, ktoré nie je právnickou osobou alebo galériu, ktorá nie je právnickou osobou.

2. V Čl. I bode 4 v § 20a sa slová „múzea, ktoré nie je právnickou osobou alebo galérie“ nahrádzajú slovami „riadiaceho múzeum, ktoré nie je právnickou osobou, alebo galériu“.

Významové spresnenie. Predmetné ustanovenie sa vzťahuje na vedúceho zamestnanca, ktorý riadi múzeum, ktoré nie je právnickou osobou alebo galériu, ktorá nie je právnickou osobou.

3. V Čl. I bode 5 v § 21a ods. 2 sa slová „múzea, ktoré nie je právnickou osobou, alebo vedúceho zamestnanca galérie“ nahrádzajú slovami „riadiaceho múzeum, ktoré nie je právnickou osobou, alebo vedúceho zamestnanca riadiaceho galériu“.

Významové spresnenie. Predmetné ustanovenie sa týka vedúceho zamestnanca, ktorý riadi múzeum, ktoré nie je právnickou osobou alebo galériu, ktorá nie je právnickou osobou, vymenovaného pred 1. januárom 2022.